Hunsfos Bryggeri

Hunsfos Bryggeri AS er et bryggeri i Vennesla.  Bryggeriet ligger i det tidligere Møllehuset til tidligere Hunsfos Fabrikker og startet med produksjon av øl i januar 2016.  Bryggeriet driver håndverksproduksjon av øl, med elementer fra og i lokalene til den tidligere papirfabrikken. Bryggeriet produserer her ølsortene Sitrongress Lager, Session IPA, Yankee Pale Ale og Porter.

Bryggeriet tilbyr øl på fat til restauranter på Sørlandet som ønsker lokalt brygg, i tillegg til flaskeøl for salg i butikk og på Vinmonopolet. Ølet har også blitt eksportert til enkelte land i Europa - inkludert Polen.

Hunsfoss Bryggeri vant to sølvmedaljer ved London Beer Competition i 2020.

Våren 2022 kunngjorde bryggeriet at de skal begynne å produsere sprit - nærmere bestemt vodka og gin. Bedriftsnavnet blir endret til Hunsfos Bryggeri og Destilleri.

Referanser

Kilder 
 Knut Albert Solem: Norsk øl- og bryggeriguide. Vega Forlag 2016. (side 92) ISBN 978-82-8211-459-2

Eksterne lenker 
 
 
  Presentasjon på visitnorway.no

Norske bryggerier
Næringsliv i Vennesla
Selskaper etablert i 2013